Държавен вестник, бр. 11, 2015 г., стр. 29

БРОЙ  11	
Д Ъ Р Ж А В Е Н  В Е С Т Н И К 	
СТР.  29  
броят пациенти, допустим за един час (средно 
4 до 6 души), В – евентуалният брой пациенти, 
пристигнали по-рано от определения им час или 
непредвидено (средно 1,5 души).
1.2.2. Допълнителни помещения в зависимост 
от спецификата на дейност – стерилизационна, 
апаратни, складове, сервизни помещения и др.
1.3. Изисквания към устройството на поме-
щенията:
1.3.1. Хигиенни изисквания:
1.3.1.1. минималната светла височина на по-
мещенията на хирургичен кабинет в амбулатория 
за специализирана извънболнична медицинска 
помощ е 2,50 м;
1.3.1.2. стените на манипулационната, стери-
лизационната, санитарния възел, както и местата 
за санитарни пособия се изпълняват с покрития, 
позволяващи влажно почистване и дезинфекция 
(гладък фаянс, теракота и др.), на височина 1,50 м 
от готов под; стените на кабинетите, на помеще-
нията за краткосрочно лечение и наблюдение, на 
регистратурата и чакалнята и на коридорите се 
изпълняват с латексова боя и с други покрития, 
позволяващи влажно почистване и дезинфекция; 
не се допускат релефни мазилки;
1.3.1.3. подовите настилки в кабинетите, 
манипулационната, стерилизационната и сани-
тарните възли трябва да са водонепропускливи, 
позволяващи влажно почистване и дезинфекция; 
в тези помещения не се допускат подови настилки 
на текстилна основа; в останалите помещения 
подовите настилки трябва да позволяват влажно 
почистване и дезинфекция;
1.3.1.4. осветлението в различните видове 
помещения трябва да отговаря на изискванията 
на БДС 1786-84 „Осветление. Естествено и из-
куствено“; допускат се без естествено осветление 
следните помещения: санитарен възел, апаратни, 
складове, сервизни помещения и други неработни 
помещения;
1.3.1.5. в помещенията, за които не е осигу-
рено естествено проветряване, се предвижда 
механична вентилация или климатизация;
1.3.1.6. всеки кабинет, манипулационна и 
санитарен възел се оборудват с мивка с течаща 
топла и студена вода, отговаряща на изисква-
нията на вода за пиене;
1.3.1.7. помещенията се обзавеждат с мебели 
и съоръжения, позволяващи влажно почистване 
и дезинфекция.
1.3.2. Инсталационни изисквания: отопли-
телните, вентилационните, климатичните, во-
допроводните и канализационните инсталации, 
електрозахранването и електрическите уредби 
отговарят на съответните нормативни техниче-
ски изисквания.
1.4. Изисквания към извършването на някои 
дейности:
1.4.1. Допуска се сключването на договори 
с друго лечебно заведение за стерилизация на 
инструментариума и превързочния материал.
1.4.2. Изпирането на постелъчния материал 
и работното облекло се извършва в перални, 
предназначени за целта.
1.4.3. Хирургичната дейност се осъществява в 
съответствие със здравните изисквания съгласно 
действащата нормативна уредба.
1.4.4. Събирането и временното съхранение 
на битовите отпадъци и опасните отпадъци от 
медицинската дейност се извършва разделно, 
на определени за целта места. Отпадъците от 
медицинската дейност задължително се обез-
заразяват с разрешените от Министерство на 
здравеопазването дезинфекционни средства и 
се опаковат по начин, който не допуска кон-
такт с тях. Опасните отпадъци от медицинската 
дейност се предават на лицензирани фирми за 
последващо третиране.
2. Хирургична клиника/отделение.
2.1. Структурата и организацията на работата 
се определят от Правилника за устройството и 
вътрешния ред на клиниката/отделението.
2.2. Хирургичната клиника/отделение има 
помещения, които отговарят по размери, разпо-
ложение, устройство, оборудване и обзавеждане 
на нормативните изисквания. Те биват:
2.2.1. Основни помещения: болнични стаи, 
превързочна за асептични и за септични превръз-
ки, манипулационна, сестринска стая, лекарски 
кабинети, кухненски офис, столова за хранене 
на болните, клизмено помещение с тоалетна, 
санитарни помещения за персонала, помещение 
за дезинфекция, складове (вкл. за следоператив-
но отделение), съблекални, коридори. Подовата 
настилка, стените и мебелите трябва да са от 
материали, позволяващи ежедневно влажно 
измиване и дезинфекция:
2.2.1.1. болничните стаи са обзаведени с 
болнични легла; техният оптимален брой е 2 до 
3 легла в болнична стая; около 5 % от стаите 
трябва да са с едно легло; в детска хирургическа 
клиника/отделение може да се формират боксове; 
болничните стаи могат да имат самостоятелни 
санитарни възли; във всяка болнична стая има 
средства за дезинфекция на ръцете;
2.2.1.2. минималната площ за един болен 
в самостоятелна стая е 12 м2, а в стая с две и 
повече легла – 6,5 м2; в стаи, предназначени за 
деца в детска хирургия, площите варират от 8 
до 5 м2 за деца до 14 години и от 6 до 14 м2 за 
деца до 3-годишна възраст;
2.2.1.3. в основните помещения (с изключение 
на коридори, складове, съблекалня) задължително 
трябва да има: мивки с течаща студена и топла 
вода; централно, локално и аварийно осветление 
с осветяемост минимално 80Вт; резервен енер-
гоизточник; централно или локално отопление; 
бактерицидни лампи; инсталации за въздухо- 
обмен и овлажняване на въздуха (при норма на 
относителна влажност 50 – 60 %, в отделения и 
стаи за болни с изгаряния – до 35 – 40 %); излазни 
точки на инсталации за О2, за сгъстен въздух и 
за аспирация при норматив: за 50 % от леглата 
в отделения/клиники за гръдна хирургия, кар-
диохирургия, изгаряния; за 12 % от леглата в 
хирургическа клиника, детска, лицево-челюстна 
хирургия; за 8 % от леглата в неврохирургия;
2.2.1.4. храненето на болните може да бъде 
организирано индивидуално по болничните стаи.